Puçol s'unix al Pacte del Consell per la integració de les persones immigrants\nInici Benestar social Puçol s'unix al Pacte del Consell per la integració de les persones immigrants\nLa Generalitat Valenciana va firmar el Pacte Local per la Integració de les Persones Immigrants, un projecte que pretén coordinar les administracions autonòmiques i locals per a oferir majors recursos i un millor servici als immigrants. Puçol es va adherir a esta proposta com un dels municipis implicats en la xarxa AMICS impulsada pel Consell.\nEl dilluns 18 de maig, en el Palau de la Generalitat, es va firmar este Pacte Local en un acte presidit pel President de la Generalitat, Francisco Camps, i al que va acudir la regidora de Benestar Social, Eloísa Rosa Martínez, com a representant de l'Ajuntament de Puçol.\nEl pacte pretén coordinar l'Administració Autonòmica i Local de la Comunitat Valenciana amb l'objectiu de cooperar per la integració dels immigrants en els distints municipis.\nEloísa Rosa Martínez destaca: "Puçol es va sumar a este acte com un dels municipis implicats en la xarxa AMICS. Gràcies a l'oficina, que es va inaugurar al juliol del 2008, i que continua funcionant ininterrompudament, continuarem treballant per a oferir als immigrants tots els recursos que estiguen al nostre abast".\nEn l'acte van estar presents els alcaldes i els presidents de Diputació de les tres províncies de la Comunitat Valenciana, el director general d'Immigració, Josep Mª Felip, la presidenta de la FVMP (Federació Valenciana de Municipis i Províncies), Elena Bastides, i el director de CEIMIGRA, Guillermo Vansteenberghe, junt amb una gran presència de representants de col·lectius de diferents comunitats.\nL'Ajuntament de Puçol sempre ha mostrat una predisposició a treballar per la plena inserció dels immigrants en el municipi, i per esta raó va crear el Pla Municipal d'Atenció a la Immigració a principis del mes de maig.\n"Amb la unió al Pacte del Consell reforcem el nostre compromís per que el Pla Municipal d'Atenció a la Immigració siga una realitat", puntualitza la regidora de Benestar Social.\nUn projecte que inclourà novetats en dos àmbits: l'educació, amb el Programa de Compensatòria per al pròxim curs; i la formació, que, gràcies a la col·laboració amb CEIMIGRA i SERVEF, permetrà oferir cursos a aquells treballadors que residisquen en el municipi.


Mar C. Llop: “Les noies trans no teníem cap possibilitat als 80: O prostitució o cabaret” | elCugatenc\nMar C. Llop: “Les noies trans no teníem cap possibilitat als 80: O prostitució o cabaret”\nFotògrafa i activista trans, Mar C. Llop arriba a Sant Cugat per inaugurar Construccions identitàries. Una mirada a la diversitat de les persones Trans*, una exposició fotogràfica en què mostra cossos en trànsit i esclareix conceptes. Es pot visitar fins el 27 d’octubre a la Casa de Cultura. Perquè més enllà del binarisme hi ha un munt de gent que desencaixa, que trenca la norma i que acostuma a estar invisibilitzada. Les seves fotografies són una forma de trencar el mur. És la primera vegada que Sant Cugat celebra l’octubre trans.\n– Vas estudiar fotografia però et vas especialitzar en arquitectura i interiorisme. Com vas fer el pas a la reivindicació?\n– Vaig treballar de manera comercial molts anys i tenia la part artística abandonada. La crisi del 2007 va fer que la decoració i l’arquitectura se n’anessin a norris. A partir de llavors vaig començar a conèixer gent trans, el que no havia fet mai perquè jo estava capficada en la fotografia comercial, tenia una família... Em vaig adonar que la gent al meu voltant transitava. A un sopar dues amigues em van dir que farien el trànsit, tot i que no van accedir a què els fes fotos. Més tard ho va fer l’Alícia i sí va acceptar que li fes un seguiment corporal. Volia plasmar com canviaven els cossos.\nVaig optar per la llum d’estudi i un fons negre. Això permetia una llum estable en totes les fotografies. Em va demanar una foto vestida però això no tenia gaire sentit, per això vaig decidir acompanyar-la d’un text en què la pròpia Alícia s’expliqués. Aquest pas va fer que molta gent s’animés: persones que ja havien transitat, que no volien fer-ho, que estaven fent-ho...\n– I el teu trànsit?\n– En aquell moment no ho tenia clar però vaig conèixer molta gent activista trans, estava anant a xerrades, a manis... Va ser una època en què vaig poder parlar amb molta gent que estava en el mateix moment que jo. D’aquí va néixer la col·lecció de conceptes, un recull fotogràfic per il·lustrar els conceptes del trànsit.\n– Experiència pròpia?\n– Clar, molts conceptes eren coses que vivia, pors... Al final, em vaig separar i vaig començar a transitar. Paral·lelament vaig seguir amb les fotografies fins que vaig fer una exposició al centre cultural la Farinera del Clot, on vaig exposar 60 fotografies. Havia de posar-hi ordre! Fins aquell moment tenia títols i fotografies soltes però calia més explicació. Com tenia l’encàrrec de fer-ne el llibre, l’ordre va suposar organitzar les fotografies: des de l’armari a les pors passant per vivències com canviar els grups d’amistat.\n– Així va néixer Construccions identitàries. Work in progress [Editorial Bellaterra i Pol·len Edicions, 2017].\n– Sí, era un encàrrec de les editorials i es va materialitzar amb un micromecentatge. Fer el llibre va suposar ampliar els conceptes i les fotografies. Inicialment en tenia unes 60 i finalment en vaig publicar 110. Havia de completar persones, perquè volia una gran diversitat: una persona que els caps de setmana s’expressa com a noia i entre setmana com a noi fins a persones que es diuen transsexuals amb totes les lletres i que s’han operat de dalt abaix passant per les persones més queer que estem en terra de ningú.\n– És una mirada necessària. Generalment als mitjans quan apareixen les persones trans són transsexuals.\n– Sí! Per sort ara ja parlen de transgènere o de trans. Transsexual es limita a les persones que s’han operat els genitals. Però les que no ho hem fet, què?!\n– Exacte, és una lògica molt binària per això al llibre vaig incorporar persones no binàries. Gent que és al mig i que havia d’aparèixer. Amb els conceptes em va passar igual: des de l’armari a les hormones fins al discurs polític. Bona part del que explico ho he viscut. Vaig estar molt de temps amagada perquè no vaig fer el trànsit fins als 40 anys. Després ja van venir les hormones, l’activisme, la presidència i participació a l’associació trans*Generem!, grups de treball de l’Ajuntament i la Generalitat...\n– Com va ser el teu trànsit?\n– Ho havia sabut sempre però transitar als anys 80 no era fàcil. Als 2000 ja era una altra història. Ho vaig fer quan vaig tenir referents de persones trans que em molaven. A més, tenia gent al meu voltant que estava transitant. Era el moment. Si me’n penedia sempre podia fer enrere.\n– Als serveis d’atenció expliquen quins canvis són reversibles i quins no. És un gran avenç.\n– Sobretot ha avançat la societat perquè les noies trans no tenien cap possibilitat als anys 80. O prostitució o cabaret. Ho veia i no volia anar-hi. Volia ser fotògrafa, que és el que havia estudiat.\n– Una mostra més és que aquesta exposició està organitzada per l’Ajuntament. Abans no era tan fàcil que una administració donés visibilitat al col·lectiu trans.\n– De mica en mica. Ja fa sis anys de la llei 11/2014 per garantir els drets LGBTI i per erradicar l’homofòbia, la bifòbia i la transfòbia. A partir d’aquí, s’ha fet la xarxa del Servei d’Atenció Integral (SAI) LGBTI+ i els municipis més grans tenen el seu punt d’atenció. Ara les exposicions que he fet gairebé sempre han estat contractades per ajuntaments.\n– Tot això ajuda a tenir més presència social. No cal remuntar-se als anys 80. Estem molt millor que fa 10 anys!\n– I tant! Perquè van sortint referents. Si no els coneixes o el teu referent és l’ambient com el dels 80, és normal que segueixis a l’armari.\n– També ha crescut el debat. Hi ha una part del feminisme que no té clar això del trànsit.\n– Sempre m’he sentit molt integrada pels feminismes però, a l’igual que tenim Vox, també hi ha gent que directament no entenc. El feminisme si no és integrador, no és feminisme. La majoria de persones feministes són d’aquest parer però hi ha un grupet que no ho és, les TERF [feminisme radical trans-excloent]. Més motiu per posar-li més energia.\n– Clar, però una cosa és Vox i l’altra és que ho diguin en nom del feminisme.\n– Totalment. Es van fer unes jornades sobre feminisme a Astúries en què ens deixaven de tios con falda cap amunt. Ostres, una mica de respecte, que ens estan insultant! Nosaltres no ho fem amb elles.\n– Què aporta la fotografia per visibilitzar el trànsit?\n– Sempre em diuen que, com soc una persona planera, ho explico d’una manera planera i això ajuda a arribar a molta gent que no es llegirà mai un llibre de la Judith Butler, que no ho he fet ni jo. Està molt bé que des de l’acadèmia s’hi facin aportacions però també cal que es faci des de la fotografia, el còmic, la premsa escrita... Tots els mitjans són bons perquè no a tothom li arriba tot. Hem de mostrar la diversitat, que és molt més present del que creiem.\nQuan vaig sortir de l’armari, moltes amigues em van dir que en l’adolescència es relacionàvem amb nois i amb noies i que, tot i que ara tenen una parella home, es consideren bi. Però per què no ho havien dit fins llavors? Perquè no es comenta, es porta d’amagat...\n– També hi ha estigmes diferents en funció de la identitat o l’orientació sexual. Segurament és més difícil dir que s’és trans que cis bisexual, que alhora és més difícil que dir que s’és cis homosexual.\n– Sí però al final busquem una societat en què la gent sigui lliure per ser qui vulgui ser i estimar a qui li doni la gana. Si eduquem perquè no hi hagi rebuig, la gent serà molt més feliç. Les persones homòfobes, racistes... deuen tenir molts problemes a dins seu. Què més els importa com és la resta?! Però encara peguen parelles gais al carrer, maten noies trans... A mi mateix m’han insultat per besar-me amb la meva nòvia.\n– Trencar el binarisme és un a més a més.\n– Clar, les persones no binàries són les que ho tenen més complicat però cal seguir treballant. Simplement és fer cas quan et diuen que et dirigeixis a una persona en un gènere determinat. I si et diuen que parlis en gènere neutre i no en saps, doncs és moment d’aprendre’n de mica en mica! La gent del col·lectiu ja sabem que no és fàcil parlar en gènere neutre per això, si no hi ha mala bava, s’entén.


Fina presenta el seu «disc ecològic», amb un format per no generar residus - Diari de Girona\nFina presenta el seu «disc ecològic», amb un format per no generar residus\nFina presenta el seu «disc ecològic», amb un format per no generar residus Diari de Girona\nEl músic i activista gironí Fina presenta aquest diumenge a Girona la segona edició del seu disc de debut, Inconformista, en què estrena un nou format: «El disc ecològic». Es tracta, com diu ell mateix, d'un disc en què no hi ha disc i, per tant, no genera cap residu.\nDesprés d'esgotar les 500 còpies de la primera edició, ara l'edita en un format que insisteix en una funda tipus Vinil 45 rpm, un llibret de 18 x 18 i imprès amb paper i tintes amb els màxims criteris ecològics i les cançons es descarreguen amb un codi de regal.\nA més de la banda, Fina estarà acompanyat per la guitarrista gironina Mireia Vilalta, Laura de Canciones de Nadie i el grup de folk-fusió Alaire.\nEl concert serà a l'exterior del Centre Cívic Ter i funcionarà amb taquilla inversa. L'aforament és limitat i s'aconsella fer la reserva anticipadament al Centre Cívic Ter al 972 414 952 o al correu ccter@ajgirona.cat.\nRecollida de residus a Besalú per conscienciar els joves.\nRetiren vegetació al Fluvià per evitar desbordaments.


Formació a Senegal — Centre de Cooperació per al Desenvolupament de la UPC — UPC. Universitat Politècnica de Catalunya\n≡ Formació a Senegal\nSou a: Inici / Cooperació / Projectes 2017 / Formació a Senegal\nDel gra a la farina (2017- O019)\nBarri de Sam-Sam3, Pikine, Senegal\nGemma Navarro, estudiant de l'ESEIAAT\nMaig a juliol 2017\nPikine – el lloc on es realitza el projecte – és una població de les afores de Dakar conformada per diferents barris marginals nascuts de l’emigració camp-ciutat de persones que busquen una oportunitat de treball a la ciutat. Tot i això, un cop allà també es troben en una situació exclusió econòmic-social: no tenen accés ni a l’educació ni als mitjans suficients per a poder inserir-se en el mercat comercial de la zona. Fet que s’incrementa en el cas de la població femenina ja que tenen més dificultats per accedir a l’educació i al món laboral en general; el paper de les dones es relega a la cura de la família i està sotmesa principalment a les decisions dels homes.\nPer aquest motiu, en aquesta zona, l’Associacion Education Solidaire (AES - contrapart del projecte) té en marxa el Centre de Formació de la Dona; donen la possibilitat de posar en pràctica activitats educatives i formatives que permeten la inserció de les noies i dones en el seu entorn, proporcionant-los una autonomia suficient per valer-se per elles mateixes en el futur.\nLes activitats que vaig realitzar un cop allà van des de la cerca d’informació en els diferents àmbits socials i tècnics que necessitava per a poder fer una bona contextualització, l’observació del funcionament del Centre, entrevistes amb el personal treballador i les alumnes del centre a, més concretament, un anàlisi del molí i del seu funcionament i visites a forns, botigues i fàbriques del barri i voltants. Tot acompanyat d’un recull de material audiovisual.\nUn cop realitzada l’estada, vaig veure que hi havia d’haver un canvi en l’enfocament del projecte, ja que el seu objectiu principal era fer pa pel barri i no fer la farina al propi centre. A més a més, el procés de transformació del gra a la farina és molt difícil de mecanitzar i no surt rendible i és fàcilment substituïble per la compra de la farina. Per tant, la màquina més imprescindible és el forn de pa i és complex fer-ho amb materials d’allà, per tant es prioritza el fet de proporcionar la màquina que no pas intentar-la construir amb materials d’allà (que requeriria una estada més llarga per veure’n la viabilitat).\nLa perspectiva de continuïtat més òbvia és la finalització del projecte del forn, la construcció i l’enviament d’aquest cap al centre. A l’haver fet un compromís personal amb el centre, tot allò que jo vegi que queda penjat per tal que el centre pugui tenir tota la maquinària per elaborar pa, ho intentaré solucionar i, si més no, informar-ho amb el màxim detalls possibles per poder trobar-hi una solució senzilla.\nPer altra banda, he trobat una noia interessada en el projecte de les taules i cadires per les escoles dels escolapis com a projecte de final de carrera d’Enginyeria de Disseny Industrial. Em comprometo en ajudar-la en el que estigui a les meves mans per a que el projecte surti amb èxit.\nConsidero que la meva estada a Senegal i el treball realitzat posteriorment ha sigut molt positiu i necessari per a poder enfocar bé el meu PFG. Em va servir per fer-me una idea més elaborada d’allò que m’havien explicat del centre, del barri i del país per a poder veure, de primera mà, quines possibilitats tenia o deixava de tenir el projecte.\nTrobo que, en el meu cas, ha sigut molt necessària aquesta estada prèvia, ja que sinó estàs realitzant un projecte sobre un “no sé què” desconegut per tu i et fas unes idees que sovint estan allunyades de la realitat. I crec que és interessant per tots aquells projectes que s’iniciïn de 0 per a poder-los enfocar bé i que realment serveixin d’alguna cosa.


Kronos Racing - Viquipèdia, l'enciclopèdia lliure\nKronos Racing és una escuderia privada belga del Campionat Mundial de Ral·lis fundada l'any 1994 per Marc Van Dalen i Jean-Pierre Mondron.\nHa estat present en ral·lis i campionats de turismes (Procar) de Bèlgica des del 1994 fins al 2003, sempre amb el suport de Peugeot Belgique-Luxembourg. En aquests anys, l'escuderia bèlga aconseguí diversos títols del Campionat Procar de turismes, vàris Campionat de Bèlgica de Ral·lis, 2 victòries a les 24 hores de Spa-Francorchamps els anys 1999 i 2000, així com el títol del Campionat europeu de ral·lis de 2003 amb Bruno Thiry sobre un Peugeot 206 WRC.\nA partir del 2004, Kronos Racing es vinculà a Citroën Sport i donà el salt al Campionat Mundial de Ral·lis, comptant l'any 2005 amb dos Citroën C2 semi-oficials pel Campionat Mundial de Ral·lis júnior pilotats per Kris Meeke i Daniel Sordo, el qual es proclamà campió del certamen.\nLa temporada 2006 l'equip oficial Citroën, el Citroën World Rally Team, es retirà temporalment del Campionat Mundial de Ral·lis, amb el que Kronos Racing esdevingué l'equip semi-oficial de la marca francesa, comptant amb el Xsara WRC i amb el campió mundial Sébastien Loeb, el qual fou secundat per Xevi Pons i Daniel Sordo. Loeb s'alçaria novament el 2006, aquest cop amb l'equip Kronos, campió mundial de ral·lis.\nPel 2007, amb el retorn de l'equip oficial Citroën, Kronos Racing recuperà el seu estat d'equip privat, associant-se alhora amb la petrolera OMV. Comptà amb 2 Citroën Xsara, els quals fòren pilotats un per Manfred Stohl i l'altre compartit entre Daniel Carlsson i François Duval, aconseguint com a millor resultat un podi.\nLa temporada 2008 Kronos deideix abandonar el Campionat Mundial de Ral·lis i prendre part de l'Intercontinental Rally Challenge amb dos Peugeot 207 pilotats per Nicolas Vouilloz i Freddy Loix, els quals finalitzaren 1r i 2n del campionat, en el que fou un gran any per l'equip belga.\nA Wikimedia Commons hi ha contingut multimèdia relatiu a: Kronos Racing\nObtingut de «https://ca.wikipedia.org/w/index.php?title=Kronos_Racing&oldid=27389018»\nDarrera modificació: 5 juny 2021 a les 06:51\nLa pàgina va ser modificada per darrera vegada el 5 juny 2021 a les 06:51.


Fabricar un impermeable per al gos en cinc passos | Consumer\nFabricar un impermeable per al gos en cinc passos\nUna bossa de plàstic o un retal aïllant de la pluja poden convertir-se en una senzilla gavardina per al ca\nEl chubasquero és una peça que no ha de faltar entre els accessoris del gos. És la millor forma de protegir al ca de la pluja, i permet gaudir dels passejos durant els dies ennuvolats o quan amenaça tempesta. Però, per què no estalviar i fabricar-ho a casa? Aquest article explica com fer un impermeable per al ca en cinc passos molt senzills.\nCrear un impermeable casolà per al gos té alguns avantatges de pes: és una manera de reduir les despeses del ca i estalviar diners a casa. Però, també, permet dissenyar l’abric caní segons els gustos i necessitats.\nCrear una gavardina impermeable per al gos a casa, a més, no és complicat. N’hi ha prou amb seguir cinc passos senzills, i tenir a mà les següents idees i patrons disponibles en Internet.\nPas 1. Trobar un plàstic o borsa impermeable per al gos\nLa forma més senzilla (i barata) de fabricar un chubasquero per al gos a casa és trobar una bossa de plàstic, de material resistent. Les d’escombraries (com més fortes, millor) poden servir, com a mostra el lloc web Wiki how.\nLa grandària ha de ser suficient per cobrir tot el cos de l’animal. Es talla en el plàstic, amb ajuda d’unes tisores, i s’obren els buits per on han de sortir les potes del ca. Cal fer un altre triangle al final, per a la cua.\nAmb ajuda d’un cinturó de tela, s’ajusta el plàstic a la cintura de l’animal, i es deixa un tros sobrant en la part davantera per utilitzar-ho com a caputxa.\nSi es vol fabricar un chubasquero per al gos una mica més elaborat i durador, cal fer-se amb un retal de material impermeable. Serveix una gavardina trencada o en desús que hi hagi per casa. I seguir els quatre passos següents.\nPas 2. Afegir botons o velcro a l’abric caní\nUna peça de teixit impermeable fixada amb botons o velcro pot convertir-se en un senzill, però també estiloso, chubasquero per al gos, com proposa el blog de Martha Steward. En aquest vídeo s’explica com fer una gavardina canina d’aquesta manera.\nPer als més mañosos (o pacients) les possibilitats de dissenys amb botons i velcros es disparen. Si s’aprèn a prendre les mesures del gos, és possible crear patrons de chubasqueros canins propis i creatius.\nUn cinturó de tela permet ajustar l’impermeable casolà del gos al seu cos\nCom mesurar al gos? Cal prendre les longituds del contorn del coll i del pit, així com la llargada de l’animal, des del coll fins a la seva cua. S’anoten les tres mesures i es dibuixa sobre un paper la silueta del que serà l’impermeable del gos. Aquest senzill patró pot servir de base.\nPas 3. Una caputxa per al gos sota la pluja\nL’impermeable del gos es pot completar amb una caputxa que protegeixi, a més, el cap i oïdes del gos de l’aigua de pluja. Les idees per fabricar-la d’una manera senzilla són variades.\nUna senzilla caputxa i una cinta reflectora completen el chubasquero caní\nUna proposta és crear el caputxó per separat i, després, ancorar-ho a la resta del chubasquero amb una mica de velcro o claudàtors resistents de gran grandària. En el lloc web Veig verd proposen construir un capell impermeable per a gossos florejat, d’aquesta manera.\nNo és complicat elaborar el capell de la gavardina canina. Cal tallar una mitja lluna en el teixit, de la grandària del cap del gos, com proposa el següent patró.\nFer-ho una mica més gran permet, a més, crear una petita visera per al gos, que impedirà que l’aigua de pluja caigui en els seus ulls.\nPas 4. Pegar una cinta reflectora al chubasquero del ca\nEls dies de pluja es caracteritzen per l’escassa lluminositat. Per això, si es vol protegir al gos durant les tempestes, cal vetllar també per la seva seguretat: comptar amb un material reflector en el chubasquero farà que el ca sigui més visible, tant per a vehicles com per a bicicletes.\nDotar d’una cinta reflectora a l’impermeable del gos és molt senzill. Aquesta pot cosir-se o, de nou, adherir-se amb velcro. La tira reflectora, a més, es pot aprofitar per ajustar la gavardina al cos de l’animal (en la cintura), a manera de cinturó, com explica aquest vídeo.\nPas 5. Afegir material calent a l’impermeable del gos\nEl chubasquero caní pot completar-se si, a més de protegir al gos de la pluja, li protegeix del fred. Com? N’hi ha prou amb reutilitzar un vell jersei en desús que hi hagi per casa, i aprofitar una de les seves mànigues, com explica aquest vídeo.\nUna altra manera, una mica més elaborat, és crear el chubasquero del gos amb una doble capa: una superior, impermeable, i la inferior, d’un material que abrigui. És la proposta de l’assetjo web Sewing 4 dummies.\nJa està llest el chubasquero del gos. Preparat per a tempestes i aiguats!\nProtegir al gos de la pluja, per què és important?\nChubasqueros, botes d’aigua, carrets per a la bicicleta protegits amb una coberta impermeable, paraigües canins… Hi ha moltes formes de protegir al gos de l’aigua i gaudir de les sortides a l’aire lliure amb el ca, plogui o truene.\nÉs important protegir al gos de l’aigua? La resposta és afirmativa. Si les persones gaudim de complements que ens protegeixen dels aiguats, per què no oferir al company caní el mateix tracte?\nAquests senzills artilugios, a més, poden evitar algunes molestes malalties del ca, entre unes altres, els refriados, que també ataquen als gossos.\nMentre, la gavardina del gos cuida el seu pelatge i evita que es taqui amb la brutícia que arrossega l’aigua de les tempestes.\nNo obstant això, serà gairebé inevitable que un gos no es mulli alguna cosa després dels passejos sota la pluja. Encara que porti chubasquero. Pel que assecar amb cura el seu pèl i potes després de les sortides és essencial per cuidar al pelut company com mereix.\nmascotes animals chubasqueros fabricar impermeables-ca manualidades-ca perros-ca propietària roba


INTERRUPTOR DEL FAR: MANTÉ LA FUSIÓ DEL CIRCUIT DE LA LÀMPADA D’ESTACIONAMENT A ... - INTERRUPTOR\nSubstitució Del Motor De Control D'aire Al Ralenti\nPressió D’Oli Baixa\nComprovació De L’Oli Del Canvi Diferencial\nSubstitució De Cilindre De Roda\nInterruptor de fars\nContinua fonent el circuit de la làmpada d’estacionament a l’interruptor del far. Vaig comprovar que tenia el fusible correcte i sí. Demana un fusible de 20A i no fa saltar el fusible. El cable que subministra energia a aquesta part del commutador ha estat molt calent i el cable que surt de l’interruptor d’aquest circuit gairebé també es fon. Vaig ficar un fusible de 10A en aquest circuit i NO va fer saltar el fusible de 10A. De vegades remolcem un remolc, però tot el cablejat es comprova i hauria de fer saltar el fusible abans de fondre l'interruptor si hi ha un curt en algun lloc. Estic topat! On vaig d’aquí? Gràcies. Té el mateix problema? Sí No dimarts, 1 de juny de 2010 A les 17:21\nSubstituiria els connectors de cablejat que poden tenir males connexions pel corrent que passa per una resistència excessiva. Lewts comprova els OHM mitjançant el cablejat. Aquí hi ha una guia per ajudar-nos a començar amb els diagrames de cablejat dels fars següents.\nHe vist que l'interruptor del far també causava aquest problema.\nConsulteu els diagrames (a continuació). Feu-nos saber què passa. Imatges (Feu clic per ampliar) Ha estat útil aquesta resposta? Sí No dimarts, 1 de juny de 2010 A les 20:23 355CID\nGràcies per l'ajuda, vaig acabar canviant l'interruptor i un connector amb tots els fars necessaris i el problema s'ha solucionat. Gràcies, m'encanta aquest lloc. Ha estat útil aquesta resposta? Sí No dimecres, 2 de juny de 2010 A les 17:14 JAKECAN2\nRecentment he comprat un Chevrolet Silverado usat del 1992. Vaig instal·lar 7 llums de retolació a la faldilla de plàstic sota el para-xocs connectat als llums d’estacionament (4 connectats a la làmpada dreta) (3 a l’esquerra). Aquests van funcionar sense incidents durant dos dies. L’altre dia vaig encendre els fars i els llums d’estacionament i de l’interruptor va sortir una bufa de fum blanc. Tement un incendi, vaig desinstal·lar l'interruptor i vaig treure la tapa de l'interruptor per buscar signes d'incendi i em vaig trobar que havia estat fent arcs a l'interior. Així, doncs, vaig recobrir el metall de dins amb el greix que ja hi havia a l’interruptor i el vaig tornar a instal·lar després de desinstal·lar els llums de marcador. Vaig encendre els fars i l’interruptor emetia una olor dolça i elèctrica, de manera que encara temia un foc, vaig tornar a desinstal·lar l’interruptor. Quin podria ser el problema? Necessito un nou commutador? Ha estat útil aquesta resposta? Sí No +1 divendres, 25 de gener de 2019 A les 14:49 (fusionat) MASTERTECHTIM\nSubstituïu l’interruptor i mireu el connector que canviarà, trobareu que els terminals quedaran fluixos. Utilitzant una petita palanca, aprimeu més els terminals per evitar l'alta resistència i eliminar tot el greix. Ha estat útil aquesta resposta? Sí No +2 divendres, 25 de gener de 2019 A les 14:49 (fusionat) CARADIODOC\nSubstituïu l'interruptor i talleu els terminals cremats del cos del connector de plàstic fos. Trobareu com a mínim dos cables endurits a les primeres quatre polzades més o menys. Això passa per estar calent. La soldadura no s’hi enganxarà i els terminals encunyats no faran una bona connexió. Això comportarà un fracàs reiterat.\nTalleu la part endurida dels cables, empalmeu-los en seccions noves, soldeu-los i assegureu-vos que no hi ha cap punt afilat de filferro i segeleu-los amb tubs termoretràctils. Crimpar nous terminals, però també soldar-los. Talleu el plàstic fos del cos del connector i, a continuació, connecteu els terminals nous a l’interruptor per separat. Assegureu-vos que estiguin ajustats. Les connexions fluixes causen resistència que provoca calor i una fallada repetida. Ha estat útil aquesta resposta? Sí No divendres, 25 de gener de 2019 A les 14:49 (fusionat)\nContingut del commutador de fars relacionat\nQuè passa amb els meus fars / interruptor / relé de feix baix?\nLa funció de llums diürnes (drl) sembla funcionar correctament, però quan moc el commutador del far a la posició d’encès, el baix ... Preguntat per 96Z71 ·\n1 RESPOSTA 1 IMATGE 1996 CHEVROLET SILVERADO\n1998 Llums de fre de Chevy Silverado, llums de feix ...\nAl principi, els meus feixos deixen de funcionar, després el control de la brusa i ara els llums de fre. He comprovat els fusibles i els relés, i ara vull ... Preguntat per hollisdouglas\n· 3 RESPOSTES 1998 CHEVROLET SILVERADO\n1999 Chevy Silverado No té feixos baixos, però sí que tinc ...\nHe substituït les dues bombetes tot i que no les necessitaven i he comprovat tots els fusibles. Em pregunto si podria ser el commutador del far? ... Preguntat per tabitha8866\n· 5 RESPOSTES 1999 CHEVROLET SILVERADO\nFars de Chevy Silverado 2006\nEls fars no s’encenen. Els llums i tots els altres llums funcionen bé. Vaig revisar els fusibles. Crec que podria ser un interruptor. Com ... Preguntat per keithlaxton · 4 RESPOSTES 2006 CHEVROLET SILVERADO\nEls fars de Chevy Silverado del 1995 volen que s’encenguin quan ...\n1995 Chevy Silverado V8 de dues rodes amb tracció automàtica Estem acostumats a arrencar el camió i els fars s'encenen automàticament. Jo ... Preguntat per Randy Ashford · 3 RESPOSTES 1995 CHEVROLET SILVERADO VEURE MÉS\nFeu una pregunta sobre el cotxe. És gratis! Com s'utilitza un llum de prova\nProblemes de la bomba de combustible ford f150 2006\nCompressor chevy silverado de 1995\nsubaru long crank per començar\nRecàrrega de l’aire condicionat ford f150 2001\ntreure el freó del cotxe ac\nCable de la palanca de canvis cruiser 2001 pt\nproblemes de climatització de mercuri gran marquès


Argimon sobre els ingressos a les UCI: "Anem a un ritme que no podem sostenir"\nActualitzat 06/04/2021 17:41 CET\nEl secretari de Salut Pública de la Generalitat, Josep Maria Argimon, ha alertat aquest dimarts de la situació a les unitats de cures intensives (UCI) catalanes en vista d'una possible quarta onada de la pandèmia del coronavirus: "Anem a un ritme que no podem sostenir".\nHo ha explicat en una conferència de premsa al costat de la sots-directora general de promoció de salut de la Generalitat, Carmen Cabezas, quan aquest dimarts s'ha registrat un total de 445 ingressos a les UCI de centres públics i privats de Catalunya.\nArgimon ha recordat que el passat 26 de març Catalunya va baixar dels 400 ingressos als llits de crítics mentre que, deu dies més tard, "la tendència es va revertir a pitjor", segons ha lamentat el secretari de Salut Pública.\n"Si anem a aquest ritme no serà sostenible", ha reiterat sobre el nombre d'ingressos a les UCI i el control de la pandèmia, per abordar la situació i subratllar que és l'indicador principal per prendre o no mesures restrictives.\nA més, el secretari ha argumentat que els pròxims deu dies també hauran d'analitzar i avaluar l'"impacte de tota la interacció social" que s'ha registrat durant Setmana Santa, tot i que ha aclarit que les xifres de les UCI catalanes no venen d'aquests dies de festa.


Activitat física saludable | Viladecans\nActivitat física saludableSalut a l'estiu\nPlatges\tConsells davant les altes temperatures\nProtecció contra el mosquit tigre\nCal ser físicament actiu\nLes persones necessitem moure’ns per a estar sanes, i la millor manera de fer-ho és amb les activitats de la vida diària (desplaçar-se a peu, amb bicicleta o amb transport públic i pujar les escales en lloc d’agafar l’ascensor). Ser físicament actiu és beneficiós a totes les edats!\nQuina és la quantitat d’activitat física recomanable?\nPer a infants i adolescents, a partir de 5 anys: es recomana un mínim de 60 minuts d’activitat moderada/intensa cada dia.\nUn mínim de 150 minuts d’activitat física moderada cada setmana\nO bé 30 minuts / 5 dies per setmana\nO 75 minuts d’activitat física intensa cada setmana\nPer a persones grans, les quals han de treballar específicament l’equilibri i la força muscular, caminar és un dels exercicis més recomanables.\nNo hi ha un tipus d’activitat física idoni per a tothom, cadascú ha de trobar el que més s’adapti a les seves necessitats; en alguns casos, fent activitats esportives o, en d’altres, sumant diverses activitats en la vida diària. El més important és la constància i la regularitat, per a garantir una bona forma física.\nXarxa d’itineraris urbans saludables\nPer ajudar-vos a mantenir-vos sans us proposem fer-ho gaudint de Viladecans amb rutes a peu. Aquestes no requereixen una preparació física especial i són d’esforç moderat. Hem definit set itineraris urbans que transcorren per parcs i mobiliari urbà que t’ajudarem a descobrir perquè els puguis utilitzar diàriament.\nL’objectiu dels itineraris és el foment de l’activitat i l’exercici físics, que prevenen malalties lligades al sedentarisme com el sobrepès i l’obesitat. Si vols fer salut i conèixer tots els racons de Viladecans, gaudeix d’aquests camins!\nDescarrega-te'ls en PDF\nViladecans a Peu_ 7 itineraris urbans per fer salut (pdf 4.8 Mb )\nEls ambulatoris de la ciutat i l’Ajuntament hem impulsat unes caminades saludables dirigides a les persones grans i a aquelles que tenen malalties cròniques, com ara obesitat, hipertensió, diabetis o cardiopaties, i porten una vida sedentària. Cada dimecres es programa una caminada en grup per la ciutat de mitja hora de durada, amb un recorregut d’entre 2 i 3 quilòmetres. La sortida és des de l’ambulatori i el grup va acompanyat pel personal mèdic, que dona consells sobre les caminades i la salut en general.\nL’objectiu de les caminades és el de fomentar l’hàbit de caminar entre les persones que no estan acostumades a fer-ho, perquè ho puguin incorporar a les seves activitats quotidianes.\nSi estàs interessat a participar-hi informa-te’n i inscriu-t’hi en algun dels dos ambulatoris de Viladecans.\nEls ambulatoris de Viladecans


Objectiu 2023 | ADELA GENÍS | Internacional | La República\nObjectiu 2023 Objectiu 2023 Objectiu 2023 Objectiu 2023 + Objectiu 2023 E-mail\nSturgeon ha desafiat Johnson prometent que hi haurà un referèndum d’aquí a dos anys. La pandèmia serveix, de moment, com a compàs d’espera, però quan es compleixen set anys de la primera consulta, els dos mandataris saben que es juguen el futur polític a aquesta carta\nUna nena mostra una bandera escocesa en una manifestació a Glasgow a favor de la independència, el gener del 2020.\nUna protesta a favor de la independència A. RAIN R. PERRY.\nObjectiu 2023 Objectiu 2023 Objectiu 2023 Objectiu 2023 Objectiu 2023 E-mail\nEn els darrers anys, el suport a la independència ha anat augmentat fins a arribar al 50%, segons les enquestes\nSturgeon i Johnson mesuraran les seves forces. La ministra escocesa ha anunciat la voluntat de fer un altre referèndum\nQuan es compleixen set anys del referèndum d’Escòcia –es va celebrar justament el 18 de setembre del 2014 i el 55% de la població hi va votar en contra de la independència– la idea de tornar-ne a celebrar un altre es comença a perfilar de manera cada vegada més clara. Quan els resultats de la consulta van afavorir els interessos del Regne Unit, l’aleshores primer ministre britànic, David Cameron, va assegurar que l’assumpte quedava aparcat per a una generació, que el poble escocès ja s’havia pronunciat. Què ha passat en els darrers set anys perquè ara la primera ministra d’Escòcia, Nicola Sturgeon, es vegi amb cor de proposar un altre referèndum?\nLa raó principal que s’esgrimeix per entendre aquesta nova envestida de l’independentisme escocès és el Brexit. La sortida del Regne Unit de la Unió Europea ha estat un cop molt dur per a Escòcia, on pràcticament el 60% de la població en volia continuar formant part. De fet, molts ciutadans recorden que un dels arguments principals en contra de la independència era precisament quedar-se fora de la Unió Europea, i principalment per aquest motiu no es van sumar a la causa independentista. En aquests set anys, els partidaris de marxar del Regne Unit no han parat de créixer. En els sondejos que s’han anat publicant en els darrers temps, es revela que el 50% de la població hi estaria a favor. Només ha faltat la darrera crisi provocada pel Brexit, que ha suposat la impactant imatge de veure prestatgeries buides en alguns comerços del Regne Unit, on els productes escassegen als establiments. Aquest fet s’ha vist agreujat per la circumstància de la restauració de fronteres, que ha suposat que a molts treballadors europeus els sigui molt dificultosa l’entrada. De fet, molts han tornat als seus països d’origen i es calcula que fan falta 100.000 camioners per transportar mercaderies.\nLa situació que es viu al Regne Unit fa mesos que no passa desapercebuda per a la líder del Partit Nacional Escocès (SNP), que està aprofitant el descontentament generalitzat per sumar més adeptes a la seva causa. Considera que la sortida del Regne Unit forma part de les velles obsessions conservadores i que estan infligint un gran dany a Escòcia. Així, Sturgeon s’ha compromès davant dels seus partidaris a fer una nova consulta l’any 2023. La data no ha estat escollida a l’atzar. Encara queda un temps per anunciar que la situació de la pandèmia s’ha superat, i aquest marge és clau perquè els partidaris de la independència aquest cop puguin sortir victoriosos. Tot i la voluntat de la ministra principal, al davant té el rocós Boris Johnson, que no acceptarà amb tant fair play la proposta que arriba del Parlament de Holyrood com al seu moment la va acceptar David Cameron. El rol que han agafat els dos polítics en aquest assumpte pot deixar molt tocat qui surti perdedor d’un hipotètic referèndum. Ara les cartes ja estan sobre la taula. Sturgeon considera que el Parlament de Westminster no ha de decidir el futur dels escocesos. De moment, Johnson tira pilotes fora i assegura que ara, amb la situació provocada per la pandèmia, no és el moment de posar en marxa una consulta. Tot i això, en algun moment, Londres haurà de donar una resposta concreta al clam dels independentistes escocesos. En el referèndum que es va celebrar ara fa set anys, es va traspassar, de manera temporal, la capacitat de convocar una consulta al parlament escocès, i segurament la clau jurídica tornarà a ser aquesta.\nSi en el referèndum del 2014 aquest pas va ser gairebé un tràmit, ara es podria convertir en un escull. Sturgeon –esperonada pels bons resultats electorals que va treure el mes de maig passat i que reforcen l’hegemonia de l’SNP– assegura seguirà endavant amb la legislació per a una nova votació, desafiant el govern del Regne Unit. L’acord de govern amb Els Verds, que també donen suport al referèndum i que suposa tenir la majoria absoluta a Holyrood, encara dona més força a la ministra a l’hora de tornar a demanar una consulta.\nRETORN A LA UNIÓ EUROPEA?\nUn dels casos hipotètics que es podria donar si se celebrés el referèndum i el sí s’imposés seria el retorn d’Escòcia a la Unió Europea. De fet, el Partit Nacional Escocès s’ha compromès a tornar-hi al més aviat possible. La incògnita que s’hauria de revelar és si Brussel·les li obriria les portes de bat a bat. Tot fa pensar que, en un hipotètic cas, Escòcia tindria més possibilitats que altres països que fa anys que esperen el seu torn, com Sèrbia i Kosovo. El fet que ja en formés part i que tingui tots els estàndards correctes fa que tingui moltes més possibilitats que altres estats. A més, les relacions entre Brussel·les i Londres després de tot el procés de separació han quedat molt deteriorades, fins al punt que socis amb una ascendència important dins de la Unió Europea, com la França de Macron, advocaven pràcticament per una separació sense acord. Que ara una part del Regne Unit demani tornar a la Unió Europea i esgrimeixi tots els desavantatges que el Brexit està suposant per a la seva economia s’interpreta, segons alguns analistes, com una dolça venjança.\nUn dels punts forts de la campanya en contra de la independència en el referèndum del 2014 que van adoptar els probritànics va ser la fórmula del better togeheter (‘millor junts’), que es va convertir en un autèntic tallafoc per a les aspiracions independentistes. Aquestes proclames van proliferar sobretot durant les darreres setmanes i també van servir per donar ales als indecisos, que van acabar votant pel no. El Brexit i l’ascensió de Boris Johnson al poder –el primer ministre britànic forma part de l’ala més dretana del partit conservador–, també han suposat un canvi de paradigma a Escòcia, que no viu els moments més feliços amb els seus veïns anglesos. La història de les dues nacions en els darrers anys destaca per una convivència prou pacífica, molt allunyada de la violència que s’havia patit en altres punts del territori, com Irlanda del Nord. La pugna entre els dos líders és eminentment política i en els propers dos anys serà una causa que anirà in crescendo i que es preveu difícil de desactivar.\nEl Brexit ha suposat un terratrèmol al si de la Unió Europea. La marxa del Regne Unit, un dels socis més importants, ha estat un autèntic xoc emocional. Les conseqüències d’aquests moviments encara no han acabat i caldrà veure si també acabaran suposant un canvi traumàtic al mateix Regne Unit. De moment, set anys després del primer referèndum escocès, se’n torna a demanar un altre, i és la mateixa generació.\nla líder que vol portar escòcia a la independència\nLa líder que vol portar escòcia a la independència.\nDiuen que Nicola Sturgeon deu la seva passió per la política a Margaret Thatcher. Nascuda a Irvine fa 51 anys, associa els temps de la Dama de Ferro als dies més foscos d’Escòcia. L’ara primera ministra recorda el desmantellament de la indústria al seu país i com va anar creixent la seva animadversió envers el Partit Conservador. Des que va assumir el càrrec el 2014, s’ha mostrat com una líder granítica. Va agafar les regnes de la formació quan el seu mentor, Alex Salmond, va dimitir després de la derrota dels independentistes en el referèndum d’ara fa set anys. En aquest temps, el Partit Nacional Escocès s’ha anat enfortint i guanyant el suport dels votants, com va quedar demostrat el mes de maig passat amb uns resultats que els van deixar a només un escó de la majoria absoluta. Sturgeon no només ha aconseguit desactivar els laboristes, sinó que també va deixar el nou partit de Salmond sense representació al Parlament de Holyrood. Sturgeon s’ha proposat portar Escòcia a la independència, i es marca el 2023 per aconseguir el seu objectiu.\nLa República 18-09-2021, Pàgina 26


"La noche es Comedia" - Mallorca\nEl teu viatge a / Mallorca\nBaleària t'apropa a una nit de comèdia\nPreparat per a una sessió de risoteràpia de les bones? Sabem que riure suma vida és per això que Baleària t'apropa a l'espectacle "La Noche es Comedia", una nit de monòlegs amb personatges com Jordi Sánchez i Nacho Guerreros, tots dos actors a la coneguda sèrie de televisió "La que se avecina".\nSánchez, a més de tindre una àmplia carrera professional, és conegut per interpretar el personatge d'Antoni Recio a "La que se avecina". Per la seva part, Nacho Guerreros interpreta al porter Coque.\nEl show té, a més, altres còmics de renom com ara Miki Dkai, Xavier Deltell, Nico Lozano o Julio A Secas.\nLes entrades poden adquirir-se ja al portal web auditoriumpalma.com des de 28 € l'entrada.\nDescompte Club Baleària\nBaleària t'apropa a aquest espectacle oferint-te un descompte especial per a socis del Club Baleària, perquè pugues gaudir d'aquest espectacle al millor preu. Per això, utilitzant el codi balearia789 obtindràs un preu especial per entrada de 25 €. No t'ho pensis i planeja ja la teva nit de comèdia amb Baleària.\nSi encara no ets soci, accedeix al formulari de registre del Club Baleària i comença a beneficiar-te dels avantatges.\nViatjar a Mallorca\nSi vols passar una gran nit de comèdia, què la distància no sigui un impediment! Baleària t'apropa fins a l'illa des de qualsevol dels nostres ports peninsulars (Barcelona, Dénia i València) i des dels nostres ports de Formentera, Eivissa i Menorca. Consulta les nostres ofertes i feliç nit de la comèdia!\n26 d’abril de 2019 El teu viatge a / Eivissa


Ajuntament de Premià de Mar - Llegir en veu alta: un plaer compartit\nPortada / Biblioteca Municipal de Premià de Mar Martí Rosselló / La Biblioteca / Notícies\nCoincidint amb el Dia Internacional de la Lectura en Veu Alta, aquest mes de febrer les Biblioteques del Maresme presenten la guia “Llegir en Veu Alta: un plaer compartit” que s'ha elaborat amb la col·laboració i assessorament de l'escriptora mataronina Lola Casas. Amb aquesta guia es pretén oferir una eina pràctica per a pares i mares, professorat i personal bibliotecari, que vulguin practicar la lectura en veu alta amb infants d'edats compreses entre 6 i 12 anys.\nLes Biblioteques Municipals del Maresme volen esdevenir un dels referents de la lectura en veu alta a través de l'acompanyament, l'assessorament, la motivació i l'aprenentatge. Per això han dissenyat un conjunt d'accions encaminades a donar a conèixer i promoure la lectura en veu alta, alhora que fer visibles els valors i beneficis que té aquesta pràctica, no només pels infants i joves, sinó també per a totes les edats i condicions. Totes aquestes accions van dirigides als professionals de l'àmbit de l'educació, de les famílies, de les pròpies biblioteques, i en general a tothom que vulgui fomentar el gust per la lectura en veu alta.\nDins el projecte les biblioteques ofereixen sessions formatives, maletes pedagògiques i lots de documents dirigits als centres educatius, programació d'activitats (tallers, clubs de lectura, exposicions...) i trobades virtuals amb referents de la lectura en veu alta, entre molts altres recursos. Les Biblioteques Municipals del Maresme, a través dels seus canals habituals de comunicació aniran informant de tots els esdeveniments programats.


Ensayo sobre la ceguera - TRESC\nUna inexplicable epidèmia de ceguera arrasa la ciutat i els primers casos són aïllats ben aviat en un edifici abandonat mentre es prenen les mesures pertinents per entendre el mal o donar-li resposta.\nLa contenció és necessària, la civilització ha de defensar-se sigui com sigui. Però, què ocorre amb els primers passos? Qui ajudaria a un cec si el seu mal fos contagiós? Val tot per protegir a la resta de la humanitat, inclús abandonar-los?\nViu en primera persona la pandèmia, sent l'horror de veure com l'ésser humà perd, minut a minut indicis de decència i empatia. Una oportunitat per formar part de la famosa novel·la de José de Saramago.\nAVÍS AL PÚBLIC: És tracta d'un espectacle de teatre envolvent en el que l'espectador es situa en el centre de l'escena vivint una experiència sensorial impactant. No recomanable per a persones amb claustrofòbia o pors a la foscor.\nAutoriaAdaptació teatral de la novel·la de José Saramago\nIntèrprets:Cia. La Coquera Teatro\nDates: del 5 al 15 de juliol


Domaine des Parisses - Chambres d'hotes Yzeure França - Ofertes d'hotels amb els MILLORS DESCOMPTES EN LÍNIA\nVeure tots els 8 allotjaments a Yzeure.\nLes Parisses, Gennetines, Yzeure, França, 03400 - Veure al mapa\n"Stayed in the family room twice for one night. Nice rustic s..."\nConvenientment situat a Gennetines, Domaine des Parisses - Chambres d'hotes és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Domaine des Parisses - Chambres d'hotes, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos habitació familiar, biblioteca.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Domaine des Parisses - Chambres d'hotes és una selecció idònia per a la vostra estada a Gennetines.\nTots els tipus de viatgers (166) Parelles (87) Viatgers en solitari (11) Famílies amb infants petits (43) Famílies amb infants grans (22) Grups (3)


El fatídic document que recolzen la majoria dels grups municipals de la Garriga aprova que el nostre tranquil municipi vallesà exerceixi sobirania fiscal. “I què vol dir això?” Que preguntaria la iaia Antònia. Doncs miri, que s'ha acabat pagar impostos a Espanya. I jo quasi plorava d'alegria en saber que del poc que guanyo, el que aporto a diner públic queda a casa. Ara falta que no s'ho quedin els quatre lladregots de casa o que algú tingui la brillant idea de regalar-ho a bancs. Que es quedi aquí vol dir que arribi al CAP, a les escoles públiques, ajuts socials, infraestructures etc. però això és tinta que reservo per a un altre pergamí. Tornem al tema! Resulta que el Ple de l'abril decideix que es paga a la Hisenda Catalana, però si furgues t'adones que la Garriga no exerceix sobirania fiscal. L'Ajuntament incompleix el que es va aprovar al ple municipal de l'abril? No pas! No us alarmeu! L'alcaldessa ho aclaria al ple d'octubre a petició de SI i en una nova piulada. Ho explico però atenció que no és fàcil d'entendre a la primera: la hisenda catalana ara mateix és un tràmit simbòlic, un afegitó burocràtic. Doncs els diners acaben a les arques de la hisenda espanyola de totes formes però hi ha una figura legal de traspàs que es diu “hisenda catalana”. És com si jo dic que no pago el tren però li dono a una amiga els diners per a que em compri el bitllet. En realitat pago el bitllet de totes formes. Així que l'Ajuntament, en un acte d'impecable utilitarisme decideix que no vol marejar els nostres impostos i que fins que els diners no se'ls quedi la Hisenda Catalana, no canvia la dinàmica de pagar directament a la Hisenda Espanyola. Tot i així, Espanya denuncia. Poca feina.\nEm recorda el recurs interposat per la mateixa delegació del Govern espanyol mesos enrere perquè l'Ajuntament va enviar una foto de la façana amb la bandera espanyola al balcó i als cinc minuts la va treure. Sembla que a l'equip de govern li fa por fer el que diu. La precaució està portant els mateixos maldecaps (o més) que si féssim les passes decidides, fermes i coherents.\nPotser és l'hora de donar la cara, i de dir “No. No pengem la bandera espanyola perquè ens identifica tant com la bandera d'Israel” i de que simbòlicament, la Garriga no pagui a la Hisenda Espanyola. I és que els símbols prenen tanta força com els hi donem. O és que la Via Catalana no ser res més que un símbol? O és que les estelades als nostres balcons no són res més que un símbol? Són símbols que prenen la força i el sentit que els hi vulguem donar. Senyors i senyores de l'equip de Govern, volem constar entre els municipis que aporten a la Hisenda Catalana, perquè el gest simbòlic de molts municipis legitima i potencia l'autogestió econòmica al marge d'Espanya. O com es coneix més: la sobirania fiscal. Què en diuen? Caminarem endavant o marejarem la perdiu?\nMilitant de la CUP (Candidatura d'Unitat Popular) de la Garriga.


"Estem dolguts perquè se'ns ha criminalitzat" | Canal Reus TV\n"Estem dolguts perquè se'ns ha criminalitzat"\n16:11 - 4 setembre 2020\nEl gremi de l'hostaleria no entén que s'hagi recomenat no anar als bars i restaurants de la ciutat com si fossin un focus de contagi.\nBars i restaurants tornaran a notar, quinze dies més, el pes de les mesures de seguretat que s'imposen a la ciutat per lluitar contra la COVID-19. Ara bé, segons ells mateixos reconeixen, el problema no és tant les restriccions d'aforament, sinó sobretot la imatge que s'ha donat de la ciutat.\nVíctor Perales, portaveu del sector al Tomb de Reus i també a l'Associació d'Hostaleria de Reus ha passat aquest divendres pel Notícies Migdia de Canal Reus. Assegura que "les restriccions no ens afecten perquè no tenim tanta gent... Tan de bo haguessim de demanar a algú que s'esperés perquè tenim l'aforament complet o que no vingués perquè no s'hi cap". Segons Perales, les restriccions d'aforament són el mal menor perquè el problema el tenen "per tenir clientela" i per arribar al 50% d'ocupació als locals, que és el límit permès amb les restriccions posposades aquest divendres per la Generalitat a la capital del Baix Camp.\nDolgus i emprenyats\nI tot plegat després que s'hagi posat el dit a la nafra a una ciutat que ha vist com "el risc de contagi s'accentuava, però on no hi ha hagut brot descontrolats", segons expliquen a Canal Reus fonts del sector. També algunes veus a l'Ajuntament admeten que la campanya ha estat exagerada.\nPerales de fet assegura que "els números no acompanyen a que haguem de ser el centre d'atenció". Recorda que les PCR massives que es van fer només van aixecar un 1,3% de positius, molt per sota de la mitjana catalana i assegura que "estem dolguts i emprenyats perquè es va recomanar que no s'anés als bars i restaurants, com si fossim un problema de seguretat". Perales reivindica el paper dels comerciants i els restauradors locals a l'hora de vetllar per la distància de seguretat i les mesures de prevenció òptimes.\n"Veníem d'una crisi molt complicada i quan començàvem a sortir-ne va venir el confinament. Alguns no han tornat a aixecar la persiana i d'altres ho han fet amb el pes de reformes o hipoteques a sobre". Segons Perales, hi ha gent que "ho té molt negre" per tirar endavant. I el servei a domicili que s'ha ofert durant el confinament no ha estat la solució.\nDemanen ajuda a les administracions, agraïnt que l'Ajuntament hagi condonat les taxes de terrasses i del servei de recollida de les escombraries durant els darrers mesos.\nReus restauració terrasses coronavirus\n03.09 per Berta Treig


Activitats: CARTELLS PASTORETS\nper Reporter d'ESO de l'IE Besalú (PROF) - diumenge, 10 desembre 2017, 16:16\nCom cada any per aquestes dates els alumnes de 2n d'ESO presenten a Cal Tronc els tradicionals pastorets. Aquest any els companys de 4t d'ESO han volgut col·laborar en l'acte i han confeccionat diferents cartells a l'àrea de Visual i Plàstica per poder-ne fer difusió.\nCliqueu damunt la imatge per veure la resta de cartells\nAprofitem per dir-vos que els pastorets serviran per recolir diners perquè els alumnes de 2n d'ESO puguin anar de colònies a Barcelona i que els alumnes de 4t oferiran servei de bar per poder-se financiar també el viatge de final de curs a Roma.\nMoltes gràcies per col·laborar, us hi esperem a tots i totes!!!\n(Editat per Direcció de l'IE Besalú (ED) (PROF) - Missatge original enviat el dissabte, 9 desembre 2017, 10:09)


El Parlament rebutja els pressupostos estatals per la manca d'inversions\nFrancina Armengol insisteix que les Balears podran decidir les inversions del factor d'insularitat\nPalmaEls pressupostos estatals per al 2022 han estat un dels grans protagonistes del ple del Parlament d'aquest dimarts. Durant el debat d'una moció del Grup Mixt sobre les inversions de l'Estat a les Illes, la Cambra ha aprovat una esmena d'El Pi mitjançant la qual rebutja els comptes del govern de Pedro Sánchez per a l'any que ve a causa de la manca d'inversions a les Balears. Segons el text de l'esmena –ha estat aprovada amb 28 vots a favor i 26 en contra–, el Parlament "refusa el projecte de pressupostos generals de l'Estat per a l'any 2022, ja que deixa les Balears per davall de la mitjana en inversió, perquè redueix la previsió d'inversió (...) dels pressupostos anteriors i perquè no es compensa degudament la manca de previsió del factor d'insularitat als exercicis 2020 i 2021". Pel que fa a les altres esmenes que han tirat endavant –tres de les quatre que ha presentat El Pi–, una insta el Govern a "valorar els pressupostos (...) de manera objectiva i no partidista". A l'altra, el Parlament assenyala que les Balears queden per sota de la mitjana estatal d'inversions, tant si es tenen en compte només les inversions territorialitzades com si s'afegeixen altres transferències de capital a les comunitats autònomes.\nEl portaveu de Més per Menorca, Josep Castells, ha estat l'encarregat de defensar la moció, de la qual només s'han aprovat dos punts. El primer constata el fracàs de les inversions estatutàries del 2007. "Dels 859 milions d'euros que es varen acordar, només se'n varen a arribar a justificar 292", diu el text, que recorda que la previsió era que arribassin 2.800 milions d'euros en total –400 milions a l'any durant set anys. L'altre punt que ha tirat endavant deixa palès que "la suma d'inversions ordinàries de l'Estat (...) i del factor d'insularitat queda molt per sota de la xifra acordada al document Cap a un nou REB", que el Govern d'Armengol va elaborar l'any 2017. En aquest document es defensava que el factor d'insularitat no podia ser "inferior als 400 milions d'euros anuals". "Continuam estant molt enfora d'aquests 400 milions si sumam les inversions i el factor d'insularitat", ha dit Castells.\nL'oposició carrega contra el Govern\nEl PP, El Pi i Ciutadans han carregat contra el Govern pel tracte que les Balears reben dels comptes de l'executiu de Pedro Sánchez per a l'any que ve, el primer que inclourà una dotació econòmica per al factor d'insularitat del REB. I la presidenta Francina Armengol ha hagut de reiterar una vegada i una altra els motius de satisfacció per als ciutadans de les Illes, encara que tampoc no ha convençut un soci d'investidura com Més per Menorca. La cap de l'Executiu ha destacat el poder de decisió que tindran les Balears sobre els 183 milions d'euros del factor d'insularitat, però no ha donat explicacions de la baixada de les inversions directes de l'Estat –de 201,65 milions d'euros el 2021 a 148,76 milions el 2022. Armengol tampoc no ha detallat quin ha estat el càlcul perquè, dels 183 milions del factor d'insularitat, 73 milions siguin per compensar la manca d'aquesta assignació el 2020 i el 2021 –cal tenir en compte que la mitjana anual que ha fixat la comissió bilateral mixta d'Economia i Hisenda és de 110 milions d'euros.\nEl portaveu del PP, Toni Costa, ha assegurat que els pressupostos estatals "deixen per terra" les Balears, després del "repertori fotogràfic" d'Armengol i la ministra d'Hisenda, María Jesús Montero, del 23 de setembre, quan es va signar el factor d'insularitat. "Els 110 milions d'euros pera cinc anys ens varen semblar bé, sempre que fossin extraordinaris", ha comentat, a més de recordar que les Balears han quedat sense inversions a carreteres mentre que les Canàries sí que en tenen (210 milions). "Vostè i Montero varen acordar un exercici de 'trilerisme' pressupostari que ens hauria de fer empegueir. El més important és el que amaga", ha continuat el portaveu popular, qui ha acusat Montero de donar ordre perquè les Illes renunciassin al conveni de carreteres. Segons Costa, "la retallada de 30 milions d'euros a les inversions directes a les Balears" ha confirmat "els pitjors pronòstics".\nD'altra banda, el portaveu popular ha assenyalat que aquesta situació "encara es pot arreglar parcialment" i ha reclamat a Armengol que els senadors socialistes votin a favor del projecte de llei sobre el règim fiscal del PP que es debatrà dimecres en el Senat. "Si no hi voten a favor, hauran de donar explicacions als ciutadans de les Illes Balears", ha afegit.\nPer la seva banda, Armengol ha retret al PP que demanàs 90 milions i que critiqui ara el factor d'insularitat, quan és de 183 milions, "més del doble". "Per primera vegada, les Illes estan per damunt de la mitjana per càpita d'inversions de l'Estat", ha comentat la presidenta, qui ha destacat que "això no passa ni a Catalunya". Respecte de la votació del règim fiscal de dimecres, ha advertit Costa que no l'amenaci "de res", perquè ell va ser "el director general de Pressupostos que va tractar pitjor els ciutadans". "Vostès varen votar a favor del decret llei del REB, i es diu clarament que el factor d'insularitat són inversions territorialitzades", ha explicat, a més d'assenyalar que la baixada d'inversions directes a les Balears per al 2022 és d'Enaire, l'empresa pública que gestiona els aeroports.\nEl portaveu d'El Pi, Josep Melià, ha considerat que la injustícia dels pressupostos estatals és "manifesta", amb 172 milions d'euros d'inversió directa: sense comptar el factor d'insularitat, la inversió per càpita a les Illes és de 147 euros, mentre que la mitjana estatal és de 282 euros. "Maquillen les xifres", ha dit Melià sobre el fet que el Govern afegeixi els 183 milions del factor d'insularitat a les inversions directes. El portaveu regionalista també ha recordat que el decret llei del REB assenyala que, a més de servir perquè les Balears estiguin a la mitjana en inversions estatals, també ha de "compensar les conseqüències inherents al fet insular". "Les Illes Balears estan a la coa en inversions, es posi com es posi", ha dit a la presidenta.\nLa portaveu de Ciutadans, Patricia Guasp, s'ha sumat a les crítiques i ha remarcat que el factor d'insularitat "no compensa" la pèrdua de 30 milions d'euros d'inversions estatals, "un 14,3% menys". "No sumin el que no es pot sumar per maquillar la realitat", ha dit durant la sessió de control al Govern, i ha acusat Armengol de saber que l'acord amb Montero pel factor d'insularitat "es compensaria amb altres inversions". A més, Guasp ha apuntat que no hi ha un euro per a carreteres, malgrat que la consellera d'Hisenda, Rosario Sánchez, en pressuposta cada any. La portaveu taronja també ha fet referència a la pujada d'impostos "a la classe mitjana i treballadora, a les pime i els autònoms", mentre que el govern espanyol "s'apuja el sou un 2%".\npressupostos espanyols factor d'insularitat Govern Francina Armengol PP El Pi Ciutadans MÉS per Menorca


Els cursos es publicaran en la web de Labora i podran beneficiar-se 13.000 persones desocupades\n5 de novembre de 2021 (16:26 CET)\nLabora, el Servei Valencià d'Ocupació i Formació, posarà en marxa 900 cursos de formació gratuïts en la seua pàgina web amb l'objectiu de millorar la inserció laboral de les persones desocupades i formar en les competències més demandades dins dels sectors productius de la Comunitat.\nEn total, la Conselleria d'Economia Sostenible, a través de Labora, destina enguany al pla de formació al voltant de 44 milions d'euros amb els quals s'oferirà al voltant de 900 cursos que podran beneficiar a 13.000 persones.\nLa formació es realitzarà tant els centres propis de Labora, denominats Labora Formació, com en centres col·laboradors. La majoria de les accions formatives oferides permeten que l'alumnat obtinga un certificat de professionalitat oficial que acredita la seua capacitació per a l'acompliment de la seua professió. Aquest tipus de certificats és especialment valuós per a les persones desocupades que no compten amb estudis reglats.\nEls cursos s'aniran publicant en Punt Labora de manera escalonada en l'apartat de formació.\nD'aquesta manera, a mesura que es publiquen, les persones desocupades inscrites en Labora poden sol·licitar una plaça en aquella oferta formativa que més els interesse per a millorar el seu currículum. Per a això, hauran d'accedir a Punt Labora a través de l'apartat de Formació. A més, també es pot accedir a través de l'APP GVA Punt Labora.\nPer a seguir fàcilment aquests passos, Labora ha posat a la disposició del públic general el tutorial 'Com m'inscric a un curs de Labora'. No obstant això, el personal orientador de Labora atén les persones que tinguen dubtes tant per a formalitzar la inscripció, com per a conéixer quins continguts s'adapten més al seu perfil professional. La sol·licitud per a rebre assessorament personalitzat es pot tramitar de manera senzilla a través de la web, seleccionant l'opció 'Cursos de formació'.\nEntre els cursos destaquen els de soldadura, fusta i construcció, sectors professionals amb gran projecció en els últims anys. Exemple d'això és que, gran part de l'alumnat que es forma en els cursos de Labora de l'àmbit de la fusta, moble i suro troba ocupació abans de finalitzar el curs.\nCarlos Genovés, professor de control numèric en el Centre Nacional de Referència de Paterna, ha explicat que "és un moment molt interessant per a formar-se en aquest aspecte perquè tenim més ofertes de treball que persones que ixen d'ací formades".\nLes persones desocupades poden també trobar cursos orientats a treballs d'atenció al públic, com a Activitats administratives en l'atenció al client; també s'ofereixen cursos destinats a formació en Perruqueria, Servei de bar i cafeteria, Operacions de lampisteria o Seguretat informàtica; classes d'idiomes en els diferents nivells de perfeccionament, com a anglés o francés; cursos dirigits a persones amb intenció d'emprendre, com a Creació i gestió de microempreses; així mateix, es destina formació a altres sectors especialitzats, com el sanitari, amb Atenció sociosanitària a persones dependents en institucions socials; així com altres cursos de perfeccionament, com Excel avançat i Disseny de productes gràfics; entre molts altres continguts formatius.\nEls cursos de formació de Labora estan adaptats a les necessitats de cada territori. Cada any, es realitza una detecció de necessitats formatives amb l'objectiu d'oferir cursos que siguen útils a les persones desocupades i s'adeqüen a la realitat del mercat laboral valencià. Així, Labora compleix el seu compromís d'atendre les noves necessitats formatives que es van detectant en cada zona, renovant la seua oferta d'una forma eficient.\nPer això, un dels principals objectius de Labora ha sigut la detecció de nous nínxols d'ocupació per a programar accions de formació adequades a la realitat del mercat laboral valencià. En aquest sentit, cal recordar que Avalem Territori ha permés realitzar, amb el suport de les universitats, una anàlisi científica de la realitat laboral de la Comunitat amb perspectiva territorial.\nPer a això, durant un any, a través d'una metodologia de diagnòstic participatiu amb més de tres-cents indicadors, es van identificar variables clau com l'especialització productiva, les xarxes i dinàmiques funcionals, mancances formatives o nous nínxols d'ocupació.\nD'aquesta manera, cada any, es realitza una detecció de necessitats formatives amb l'objectiu d'oferir cursos que siguen útils a les persones desocupades i s'adeqüen a la realitat del mercat laboral valencià.


Biblioteca Xavier Benguerel* – 2022 – FESTIVAL SIMFONIC | 100 concerts simultanis i gratuïts\nBiblioteca Xavier Benguerel* – 2022\nSimfonia de Juny\nOrquestra de cambra Aula de Música 7\nL’escola Aula de Música 7 és a l’Avinguda Diagonal 327 de Barcelona.Tenim l’objectiu de fomentar l’interès envers la música al llarg de la vida, i volem atendre l’amplia demanda social de cultura artística connectada a la pràctica i al context social. Procurem una formació de qualitat que permeti a l’alumnat assolir les competències necessàries per a la pràctica individual i col·lectiva de la música en funció dels seus interessos, capacitats i necessitats. Procurem una formació que permeti gaudir i comprendre la música en espais de percepció, creació i expressió artística. Detectem la vocació artística i vetllem per la seva preparació per a l’accés als estudis posteriors.\nOferim una àmplia gamma d’ensenyaments entorn de l’activitat de la música que incorpora diferents estils i tècniques amb especial atenció al patrimoni artístic i cultural de Catalunya. Contribuïm a la cohesió, la inclusió i la sensibilització social de l’entorn mitjançant l’accés de tots i totes al fet musical .Vetllem per la conciliació d’aquests ensenyaments amb els de règim general, d’acord amb la normativa vigent. Oferim una educació integral de l’alumnat a través de les diferents expressions artístiques. Vetllem perquè la perspectiva de gènere en el món de la música estigui present en tots els nivells.


Arxius de Il·lustració | Pau Ricart Masip\nData de l'entrada 3 març 2021\nSense comentaris a #drawtheoceans\nAquarel·la per al repte de @GreenpeaceUK. Es va fer una proposta als il·lustradors i artistes d’arreu el món que fessin una il·lustració per commemorar el Dia Mundial de les Balenes (19/02), i fer visible a través de les xarxes socials la greu problemàtica en la contaminació ambiental i la desaparició de moltes especies marines. Més […]\nData de l'entrada 5 febrer 2021\nSense comentaris a Caricatura personalitzada\nUna nova il·lustració personalitzada per cel·lebrar un aniversari molt especial! Moltes felicitats Imma!Regalar un dibuix personalitzat és un detall especial que es rep amb molta emoció! Demana la teva caricatura i regala emocions! Més info a hola@pauricart.cat Visita la Botiga\nEtiquetes Retrats il·lustrats\nData de l'entrada 5 desembre 2020\nSense comentaris a Auca il·lustrada\nUn aniversari es un gran moment per regalar l’auca dels moments més importants de la vida. És un detall que sorprendrà i emocionarà! En aquesta auca em van demanar de fer 12 vinyetes que repassen els 40 anys del Xavi. Demana la teva caricatura personalitzada al formulari que trobaràs al final d’aquesta entrada.\nEtiquetes Caricatura, Retrats il·lustrats\nData de l'entrada 23 setembre 2020\nSense comentaris a Retrat il·lustrat de Harry Potter\nUn dels personatges de ficció del segle XX: Harry Potter. Des de la creació de les seves avenutres fins a l’aparició de les pel·lícules han convertit aquest personatge en un dels icones de finals del segle XX. Avui he volgut fer el meu homenatge al personatge, amb un retrat il·lustrat “al meu estil” Demana el […]\nCaricatura Bon Pon\nData de l'entrada 20 juliol 2020\nSense comentaris a Caricatura Bon Pon\nFa temps vaig descobrir a Instagram una parella d’influencers molt peculiar. Estem acostumats a veure cares adolescents a les xarxes socials, i sembla que a partir dels 20 anys ja no pots formar part del món virtual. Aquesta parella japonesa trenca els esquemes de l’eterna joventut a Instagram, i ella de 62 anys i ell […]\nPersonalitza el teu casament\nData de l'entrada 26 maig 2020\nSense comentaris a Personalitza el teu casament\nAmb les vostres il·lustracions aconseguireu personalitzar el vostre casament, i tindreu un record inolvidable. Petits detalls especials i únics, moments plens de delicadesa i personalitat. Detalls que parlaran de vosaltres, dissenyats, il·lustrats i creats exclusivament per el vostre casament. Les caricatures es poden convertir en la invitació al casament, o en detalls per als convidats: […]\nData de l'entrada 15 maig 2020\n2 comentaris a Retrats il·lustrats\nVols fer un regal original a algú especial? Vols sorprendre als convidats del teu casament amb una caricatura vostre? Busques un detall diferent?Demana el teu retrat il·lustrat, i tindràs un regal únic i original. Omple el formulari que trobaràs a continuació, envia’m un parell de fotografies. Et faré arribar un pressupost, en uns dies rebràs […]\nData de l'entrada 21 abril 2020\nSense comentaris a Sant Jordi 2020\nAquest anys ens toca celebrar una diada de Sant Jordi diferent. No podrem sortir al carrer a passejar entre parades de llibres i roses, no sentirem el calor de la gent, no veurem com la gent es regala llibres i roses. Aquest any ens toca celebrar el Sant Jordi en la intimitat de casa, no […]\nData de l'entrada 6 abril 2020\nSense comentaris a Gràcies per seguir-me\nIl·lustració animada per al meu compte de Twitter: https://twitter.com/eltwitdegatobus per agrair els nous seguidors. Utilitzant la completa pàgina IFTTT, cada cop que un perfil s’afegeix al meu cercle de seguidors, automàticament es publica aquesta animació donant-li les gràcies.\nGreta form the future (Castellano)\nData de l'entrada 18 març 2020\nSense comentaris a Greta form the future (Castellano)\nVarias personas me habéis pedido la traducción al castellano de la distopia de “Greta from the future” para que podáis entenderla al 100%. Aquí la tenéis! #yomequedoencasa #Gretafromthefuture #confinamiento #coronavirus


RUBÉN VIÑUALES: Pacte Kafkià a Tarragona | Diari La República Checa\nRUBÉN VIÑUALES: Pacte Kafkià a Tarragona\nREDACCIÓ23 Maig, 20210\nFranz Kafka, el genial escriptor txec, és conegut internacional per la seva obra que traspua escenaris insòlits, a mig camí entre l’absurditat i l’angoixa existencial. Històries amb un fil narratiu que sembla no tenir sentit o, com a mínim, tenir-ne un que no entén cap dels protagonistes que busquen explicacions a allò que sembla pura filfa.\nLamentablement la política tarragonina comença a semblar-se a una novel·la kafkiana. Portem mesos, mesos!, assistint a un espectacle esperpèntic on aquells que tenen la responsabilitat de tirar endavant la ciutat (el senyor Ricomà i els seus regidors) especulen a través dels mitjans de comunicació sobre possibles ampliacions i canvis en el Govern municipal. Que si ara Junts, que si la CUP, que si els Comuns, que si canviarem una regidoria, que si l’altre… com si no tinguessin altre cosa a fer!\nAra aquest veritable vodevil ha derivat en la presumpte entrada de la CUP a l’equip de Govern del senyor Ricomà, una notícia que ha posat els pèls de punta (amb raó) a molta gent de la ciutat.\nLa CUP, senyor alcalde, està en contra del nostre model turístic, de la indústria química, dels fons europeus i, fins i tot, del projecte de la vall de l’hidrogen verd\nPrimera dada a remarcar: Tarragona serà la única capital de província del país amb la CUP al Govern municipal. Els independentistes també governen a Lleida o Girona però ni a ERC ni a Junts se’ls ha acudit allà posar als anti-sistema a gestionar, precisament, el sistema. A Tarragona sí, al senyor Ricomà li sembla una magnífica idea precisament ara que sembla que comencem a veure la llum de sortida del túnel de la pandèmia.\nI que consti que la CUP, a diferència d’altres partits independentistes, no enganya ningú. Tan sols cal llegir la ponència ideològica que hi ha a la seva pàgina web. Els anti-sistema no només defensen que Catalunya ha de sortir d’Espanya, no, també diuen que hem de sortir de la Unió Europea i de l’euro que són definits com a “entitats als serveis de l’imperialisme”. Toma ja!, que diria aquell. I si sortim d’Espanya, d’Europa i de l’euro, què fem? Ens quedem fora de la realitat? La mateixa CUP ens respon, Catalunya ha d’aliar-se amb “Euskalherria i el Kurdistan”. Vatua l’olla! Considerant que ni “Euskalherria ni el Kurdistan” són realitats polítiques, llavors què? Que ningú pateixi perquè la CUP té respostes per a qualsevol contingència: Catalunya ha d’entrar a formar part de l’aliança estratègica amb el col·lectiu Alba. I això què és (us deveu preguntar)? Doncs l’aliança lliure bolivariana d’Amèrica, o sigui Cuba i Veneçuela.\nHa llegit el senyor Ricomà aquestes coses? Doncs aquestes persones formaran part del Govern de la Plaça de la Font gràcies a ell…\nSr. Ricomà, de debò considera que la incorporació de la CUP és l’únic missatge que pot adreçar a una ciutadania que està sortint de les conseqüències d’una pandèmia global?\nDiguem-ho alt i clar perquè s’entengui: que en aquests moments en què es més necessari que mai apostar per la reactivació econòmica en una ciutat com la nostra amb el teixit turístic i industrial que tenim, que en aquest context, la idea brillant del senyor Ricomà sigui donar entrada a la CUP al Govern és un error polític de l’alçada d’un campanar.\nLa CUP, senyor alcalde, està en contra del nostre model turístic, de la indústria química que dóna feina a milers de famílies tarragonines, dels fons europeus que ha aconseguit el president Pedro Sánchez i, fins i tot, del projecte de la vall de l’hidrogen verd que va ser presentat i defensat, oh ironies de la vida!, per l’actual president de la Generalitat i dirigent d’ERC, Pere Aragonès. De debò considera que la incorporació de la CUP és l’únic missatge que pot adreçar a una ciutadania que està sortint de les conseqüències d’una pandèmia global?\nLamentablement la política tarragonina comença a semblar-se a una novel·la kafkiana\nPerò no caiguem en la desesperança. Queden dos anys per deixar enrere aquest mal Govern i als seus aliats que l’únic que tenen en comú i l’únic que els uneix és deixar fora al partit que guanyat les cinc darreres eleccions a la ciutat de Tarragona: el PSC. Cada cop és més clar que els i les socialistes som l’alternativa de canvi a un ajuntament que pensa només en clau nacionalista i que governa només per als nacionalistes.\nI mentre el senyor Ricomà segueix alimentant els rumors sobre possibles incorporacions i canvis al cartipàs municipal quan ja ens acostem al meridià del mandat, talment que si no tingués altre feina a fer, l’astorat ciutadà tarragoní quasi pot escoltar “quan Gregori Samsa es va despertar després d’una nit agitada es va trobar al seu llit convertit en un repugnant insecte… no era un somni.” No, no ho era. És la Tarragona kafkiana del senyor Ricomà.\nDiputat del PSC a Tarragona\npreviousCiutadans proposa reduir els preus dels pàrquings de Cambrils\nnextModerna necesitará tres dosis para ser realmente efectiva


Hola!!! Sóc la Joana, avui estic molt emocionada perquè començo un nou bloc! És el primer que faig, a veure si endevineu de què tracta? Molt bé... De llibres!\nA mi m'agradaria que això fos com un treball en equip: jo us recomano llibres i us faig ressenyes, i vosaltres comenteu les ressenyes i em recomaneu llibres perquè jo els llegeixi.\nPer començar us diré 3 coses sobre mi:\nQuan no se que fer, PARLO, és a dir sóc una xerrameca.\nM'encanta DIBUIXAR, és una afició que tinc des de petita.\nI, òbviament, m'encanta LLEGIR, quan m'endinso en una lectura no hi ha qui em separi del llibre, és com si entres en un altre món.\nRecomanaré llibres infantils i juvenils, és a dir que és un bloc per a totes les edats, bé, per a totes les edats no, perquè jo tinc 11 anys i hi ha llibres que no m'he llegit perquè no són de la meva edat, però jo us recomanaré llibres per a nens/es petits, llibres per als/les primers/es lectors/es i per a lectors/es com jo, que no hi ha qui els/les separi dels llibres!\nA, i una cosa, jo intentaré penjar ressenyes de llibres que no siguin massa coneguts, així tindreu nous llibres per llegir, perquè si us recomano Geronimo Stilton, em jugo el coll que la majoria ja el coneixeu. El podria recomanar perquè està molt bé, però com que tots ja ho sabeu, no cal.\nAquí posaré alguns exemples de llibres que estan molt bé i que la majoria no coneixereu, i que seràn els primers que faré ressenyes:\nCèlia Bonet Candell 13 de setembre de 2015 a les 12:34\nM'agrada molt el llibre de Matilda\nVols que l'afegeixi a la llista?\nJana Labró Llampallas 28 d’abril de 2016 a les 8:02\nHola q guai\n*JOANA CM* 28 d’abril de 2016 a les 8:08\nHola!!! Merci <3\nJana Labró Llampallas 28 d’abril de 2016 a les 8:09\nDe res ja ho he vist\nMy Only Book 29 d’agost de 2016 a les 7:19\nMatildaaa!, també m'encanta!


Avís legal del portal web\nWivai Selectplace, SAU (d’ara endavant, Wivai) és l’entitat titular del lloc web al qual ha accedit.\nL’accés al lloc web de Wivai i a la informació relació a qualsevol dels productes i serveis que conté comporta acceptar les condicions generals que preveu aquest Avís legal. Per aquest motiu, n’ha de llegir atentament el contingut si vol accedir i fer ús de la informació i els serveis que ofereix el lloc web de Wivai.\nAquestes condicions són les vigents des de la data de l’última actualització. Wivai es reserva el dret de modificar-les en qualsevol moment; en aquest cas, entraran en vigor quan es publiquin i seran aplicables a tots els usuaris del lloc web des d’aquella data.\nEls continguts de qualsevol de les pàgines web, especialment les referències informatives i publicitàries, llevat que s’indiqui expressament el contrari, no constitueixen cap oferta vinculant. Wivai es reserva el dret d’introduir modificacions o ometre de manera parcial o total els continguts actuals quan ho consideri oportú, com també el d’impedir-hi o restringir-hi l’accés de forma temporal o permanent.\nWivai pot incloure al seu lloc web continguts de tercers i enllaços a pàgines web de tercers, sempre amb l’autorització dels titulars corresponents, com també a xarxes socials i a altres informacions. En cap d’aquests casos Wivai no és responsable de les pàgines i continguts de tercers, com tampoc del seu funcionament i disponibilitat.\nLa simple navegació a través del lloc web de Wivai té caràcter gratuït i tampoc no exigeix que l’usuari s’hi registri prèviament. No obstant això, l’accés, contractació o ús d’alguns productes o serveis pot requerir que l’usuari es registri. En aquest cas, cada un d’aquests productes i serveis es regeix per les condicions específiques pròpies corresponents, sens perjudici de les condicions que es preveuen aquí.\nEl lloc web de Wivai disposa dels certificats, segells o acreditacions de seguretat i qualitat necessaris per oferir un entorn segur als usuaris.\nCaixaBank ha adoptat les mesures tècniques necessàries per mantenir el nivell de seguretat requerit, segons la naturalesa de les dades personals tractades i les circumstàncies del tractament, amb l’objectiu d’evitar, en la mesura que sigui possible i sempre segons l’estat de la tècnica, la seva alteració, pèrdua, tractament o accés no autoritzat.\nQuan es demani emplenar un formulari en què es recullin dades de caràcter personal, se n’informarà el client o usuari, d’acord amb el que en cada moment requereixi la normativa de protecció de dades i, en el supòsit que calgui recollir-ne el consentiment, ho farem amb els requisits que s’indiquin a la normativa esmentada.\nEn qualsevol cas, la informació amb relació al tractament de dades dels seus clients que fa CaixaBank està sempre disponible a (www.caixabank.com/politicaprivacitat).\nPerquè la informació que tractem estigui sempre actualitzada i no contingui errors, demanem als clients i usuaris que ens comuniquin, tan aviat com els sigui possible, les modificacions i rectificacions de les seves dades de caràcter personal.\nLes pàgines web de Wivai disposen de galetes (cookies), que són petits fitxers de dades que s’emmagatzemen a l’ordinador de l’usuari o client i que poden permetre als sistemes recordar característiques o preferències de la navegació a les nostres pàgines web que poden servir per personalitzar-hi l’accés en visites successives, fer més segura la navegació, recollir informació estadística sobre la navegació efectuada o conèixer preferències dels usuaris.\nLa política de galetes de Wivai està subjecta a la normativa comunitària i espanyola en vigor relativa al tractament de les dades personals i a la protecció de la intimitat en el sector de les comunicacions electròniques. En virtut d’aquesta normativa, Wivai l’informarà de les galetes que fa servir en cada un dels seus llocs webs (“Informació sobre les galetes que es fan servir”) i, quan calgui, li demanarà el consentiment per poder fer-les servir.\nAlgunes de les pàgines web de Wivai estan adaptades per fer-les servir en dispositius mòbils, de manera que és possible que la presentació i el contingut de les diferents aplicacions mòbils no coincideixin ni siguin exactes als del lloc web.\nLes pàgines web de Wivai, les pàgines que comprèn i la informació o elements que contenen inclouen textos, documents, fotografies, dibuixos, representacions gràfiques, bases de dades, programes informàtics, com també logotips, marques noms comercials o altres signes distintius, protegits per drets de propietat intel·lectual o industrials dels quals Wivai o les empreses del seu Grup són titulars o llicenciatàries legitimes.\nWivai no atorga cap garantia sobre la licitud i legalitat de la informació o elements que contenen les pàgines web de Wivai en cas que la titularitat d’aquests elements no correspongui a Wivai ni a les empreses del seu Grup.\nQueda prohibida qualsevol modalitat d’explotació, incloent-hi tota mena de reproducció, distribució, cessió a tercers, comunicació pública i transformació, mitjançant qualsevol tipus de suport i mitjà de les obres a les quals s’ha fet referència abans, creacions i signes distintius sense autorització prèvia i expressa dels titulars respectius. L’incompliment d’aquesta prohibició pot constituir una infracció sancionable per la legislació vigent.\nNo obstant això, a compte i risc seu, l’usuari pot descarregar o fer una còpia d’aquests elements exclusivament per a ús personal, sempre que no infringeixi cap dels drets de propietat intel·lectual o industrial de Wivai. Especialment, no pot alterar-los, modificar-los ni suprimir-los de manera total ni parcial. En cap cas això no significa una autorització o llicència sobre els drets de propietat de Wivai o de les empreses del seu Grup.\nQueda prohibit, llevat dels casos en què ho autoritzi expressament Wivai, establir enllaços de cap mena des de portals o llocs web de tercers a pàgines web diferents de la pàgina principal del portal, com també queda prohibit presentar les pàgines web de Wivai o la informació que contenen sota marcs, signes distintius, marques o denominacions socials o comercials d’una altra persona, empresa o entitat.\nWivai no garanteix l’accés continuat, ni la correcta visualització, descàrrega o utilitat dels elements i informació que contenen les pàgines web de Wivai, que poden impedir, dificultar o interrompre factors o circumstàncies fora del seu control.\nWivai no és responsable de la informació i resta de continguts integrats en espais o pàgines web de tercers accessibles des de les pàgines web de Wivai mitjançant cap mena d’enllaç, ni de la informació i resta de continguts integrats en espais o pàgines web de tercers des dels quals s’accedeixi mitjançant qualsevol mena d’enllaç al portal de Wivai o a qualsevol de les seves pàgines web, ni de la informació i continguts de qualsevol pàgina web de tercers que es presenti sota l’aparença o signes distintius de Wivai, llevat d’autorització expressa de Wivai.\nWivai i els seus proveïdors d’informació com a terceres parts no assumeixen cap responsabilitat amb relació a la informació, continguts de tota mena, productes i serveis que ofertin o prestin a través de les pàgines de Wivai terceres persones o entitats, encara que pertanyin al mateix Grup econòmic, i, especialment, pels danys i perjudicis de qualsevol classe que, vinculats a això anterior, es puguin produir per: (i) absència o deficiències en la informació facilitada als usuaris o en la seva veracitat, exactitud i suficiència; (ii) incompliment o compliment defectuós o impuntual dels contractes o relacions precontractuals; (iii) incompliment de les obligacions que incumbeixen els prestadors de serveis de la societat de la informació; (iv) infracció dels drets dels consumidors i usuaris; (v) infracció dels drets de propietat intel·lectual i industrial; realització d’actes de competència deslleial o de publicitat il·lícita; (vi) infracció del dret de protecció de dades, del secret professional i dels drets a l’honor, a la intimitat personal i familiar i a la imatge de les persones; (vii) en general, l’incompliment de qualsevol llei, costum o codi de conducta que sigui aplicable, i (viii) qualsevol decisió presa en dependència de la informació subministrada a través del lloc web de Wivai.\nNi Wivai ni els proveïdors d’informació com a terceres parts assumeixen cap responsabilitat per danys, perjudicis, pèrdues, reclamacions o despeses produïts per: (i) interferències, interrupcions, fallades, omissions, avaries telefòniques, retards, bloquejos o desconnexions en el funcionament del sistema electrònic, motivades per deficiències, sobrecàrregues i errors en les línies i xarxes de telecomunicacions, o per qualsevol altra causa aliena al control de Wivai; (ii) intromissions il·legítimes mitjançant l’ús de programes malignes de qualsevol mena i a través de qualsevol mitjà de comunicació, com ara virus informàtics o qualsevol altre; (iii) ús indegut o inadequat de les pàgines web de Wivai, i (iv) error de seguretat o navegació produïts per un mal funcionament del navegador o per l’ús de versions del navegador no actualitzades.


Final de la Copa Catalana de Gimàstica Rítmica01-12-2013\nS'ha cel.lebrat a les instal.lacions del Club Gimnàstic de Tarragona,\nla Final de la Copa Catalana de Conjunts i Individual Masculí nivell VIII de Gimàstica Rítmica,\nHan participat 91 conjunts formats per 519 gimnastes i 90 tècnics de tota Catalunya i Andorra\ni han assistit més de 1200 espectadors\nEl Club Gimnástic de Tarragona ha estat representat per 5 conunts, amb un gran èxit;\nEl conjunt Benjamí Nivell IV que han quedat sisenes en la seva participació,\nel conjunt Infantil Nivell VIII que han quedat cuartes classificades,\nel conjut Cadet Base nivell VII segones classificades,\ni Campione de Catalunya tant el conjunt Aleví Nivell IV com el conjunt Infantil Nivell IV\n2a Fase Copa Catalana i classificatori del Campionat d'Espanya absolut04-11-2013\nAquest cap de setmana, el dissabte 2 de novembre, s'ha celebrat al pavelló olímpic de Reus la segona fase de la Copa Catalana de conjunts i el classificatori per al campionat d'Espanya absolut, amb la participació de la secció de Gimnàstica Rítmica del club Gimnàstic.\nLes gimnastes grana han realitzat un paper excel.lent, classificant-se primeres en les categories Alevin nivell V i Infantil nivell IV.\nA més en la categoria Infantil nivell VIII l'equip s'ha classificat pel campionat d'Espanya absolut, que es celebrarà el mes vinent a Granada.\nAmteriorment l'equip cadet nivell VII ja s'havia classificat pel campionat d'Espanya a celebrar a Guadalajara.\nI TORNEIG NACIONAL CLUB GIMNÀSTIC DE TARRAGONA23-10-2013\nEl dissabte 26 d'octubre de 2013 es celebrarà el I TORNEIG NACIONAL DE GIMNÀSTICA RITMICA del Club Gimnàstica de Tarragona, organitzat per la Secció de Gimnàstica Rítmica del Club.\nTindrà lloc a les instal.lacions del Club Gimnàstic de Tarragona, al nostre Pavelló situat a la Partida Budallera s/n de Tarragona.\n.Prendran part conjunts dels següents nivells en totes les seves categories:\nconjunts FEDERATS, ABSOLUT I COPA a nivell català i nacional.\nentre ells els de Sant Feliu, Zaragozano, Mabel, Muntanyenc, Salle Reus, San Roque, Lloret, Montbui, Eca, Gemma, Kalos, etc...\n- HORARI de 10 hores del matí a les 17 hores de la tarde.\n1a fase copa catalana - Figueres 6 octubre 2013 06-10-2013\nCampionats de Catalunya de Gimnàstica Rítmica\nAquest passat diumenge 6 d'octubre s'han celebrat a Figueres els campionats de Catalunya per conjunts i classificatoris de base de gimnàstica rítmica. El conjunt del Nàstic cadet es va classificar pels campionats d'Espanya, que es disputaran a Guadalajara del 21 al 24 de novembre.\nPer la seva banda, les infantils de categoria de nivell Copa han quedat primeres i les alevins també de nivell Copa han quedat segones.\nTambé van prendre part de la competició les benjamins i les federades.\nEl Club Gimnàstic, protagonista als premis Auriga Fuscus04-10-2013\nEl Club Gimnàstic, protagonista als premis Auriga Fuscus\nDues seccions del Club Gimnàstic van ser reconegudes aquest passat divendres en l'entrega dels premis Fuscus Auriga, que es van celebrar al pavelló Municipal de Constantí. Aquest acte, organitzat pel Consell Esportiu del Tarragonès, va iniciar-se a les 19h i va lliurar els premis i beques als millors esportistes de base de tota la nostra comerca. Pel que fa al club grana, els guardonats van ser la secció de Patinatge de Velocitat, que va ser elegida com a programa, esdeveniment o activitat esportiva d’edat escolar; iniciativa o incorporació de noves pràctiques esportives o per l’augment significatiu de practicants en el seu àmbit; i el conjunt cadet de la secció de Gimnàstica Rítmica, com a equip femení en edat escolar que hagi destacat pels seus mèrits esportius i la seva trajectòria, i per haver projectat la imatge de la comarca fora del nostre àmbit.\nL'acte també va homenatjar altres figures de la història grana, com l'expresident José Luis Calderón, que va rebre el guardó de part del president Josep Maria Andreu; o com el periodista Rafa González, que ens va deixar aquest estiu, i que va estar representat per un grup de companys periodistes.


YES, YOU WANT IT DARKER\nAl Leonard Cohen el vaig descobrir el 1986, amb la publicació d’un cassette de commemoració dels 50 anys de la mort del poeta Garcia Lorca. Ell hi cantava “Take this waltz” i des d’aquell mateix dia, Cohen va passar a ser el meu músic de capçalera (per dir-ho així) al costat de Franco Battiato. Dos genis, dues passions que sempre he tingut.\nA l’octubre del 2012 vaig tenir el plaer de veure’l en directe al Palau Sant Jordi. Els 90 euros que em va costar l’entrada se’m van quedar curts en aquell concert que va durar tres hores i on Cohen va demostrar ser jove de ment i de cos, amb una plena agilitat que sorprenia i engrescava. Tenim Cohen per anys, vaig pensar.\nPerò ara fa quinze dies, amb l’aparició del seu últim disc, “You want it darker”, alguna cosa em grinyolava. Una tarda, escoltant-lo conjuntament amb el meu estimat germà italià Bartolomeo – ell des d’Itàlia i jo des de La Canonja però els dos escoltant-lo al mateix temps- vam concloure que aquest era el disc perfecte per a un comiat, un disc en format de funeral en vida, on l’autor i qui escoltés el disc, es lliuraven en cos i ànima al Senyor (per dir-ho així).\nEls dies han donat la raó al mestre Cohen i avui ens ha deixat. No serà fàcil seguir caminant sense les seves cançons (poesies pures), sense la seva veu que et penetra per tot el cos, sense la música sempre ben trobada, sense la seva essència. Leonard, gràcies per tot.\nEl video és del tema de sortida del seu últim treball.\nSESSIÓ ANTOLÒGICA A REUS\nUN NOU LLIBRE ÉS A PROP\nPASOLINI, “EL CORTO” I LA LLIBERTAT CULTURAL\nNERÓ I EL SEU LLEGAT DE BELLESA I ODI\nEL NOU TREBALL DE CAVE ARRAN DE LA MORT DEL SEU FI...\nEL PRIMER DIA DE L'ÚLTIM GEST\nQUÈ HI PORTEM A LES BUTXAQUES?\n2500 SOSPIRS DESPRÉS\nCOM LES ALES D’OCELL\nESPAIS DE MANDRA\nSO LONG... LEONARD\nETCÈTERA... I ANEM SUMANT\nMENTRE NO ET TANQUIN LA PORTA\nNO SÉ QUÈ S’HA MORT A CASA\nI HI TORNEM


#CreantEscola – Escola Avenç\nBenvingudes i benvinguts a l’espai #CreantEscola, lloc de trobada de la comunitat educativa que forma l’escola Avenç: alumnes, professorat, famílies i exalumnes. Un espai per compartir recursos i experiències sobre l’escola i les activitats que s’hi duen a terme.\n“Educar en temps de pandèmia” una conferència en línia\nAquesta setmana, han tingut lloc les dues conferències en línia sobre “Educar en temps de pandèmia” organitzades per la Fundació Collserola, de la qual forma part l’escola, en col·laboració amb … Llegir més\nBatxilleratEducació InfantilEducació PrimàriaEducació Secundària\nSom cas d’èxit Cambridge\nLa Fundació Collserola i les seves escoles han estat reconegudes per Cambridge com a cas d’èxit pel seu programa de Llengua Anglesa. Des de fa anys, les escoles de la … Llegir més\nBatxilleratEducació InfantilEducació PrimàriaEducació SecundàriaLlengua AnglesaPlurilingüisme\nAlumnat i professorat pren la paraula\nL’alumnat i professorat d’Educació Infantil, Primària i Secundària de l’escola Avenç prenen la paraula per explicar-nos com han viscut el confinament i la pandèmia.\nXa edició ‘Reflexions a l’Escola’\nDarrera edició de les Reflexions a l’escola, el cicle de conferències que la Fundació Collserola organitza cada curs per reflexionar sobre diversos temes relacionats amb l’educació i la societat. Enguany en celebràvem la desena edició i estrenàvem nou format, una proposta en què, després d’una introducció del tema per part dels ponents convidats, s’establia un diàleg conduït per Clàudia Rius, periodista i cap de redacció de la revista digital Núvol. En aquesta ocasió, ens plantejàvem debatre sobre El bé comú, una idea central en la història del pensament occidental. Comptàrem amb John Carlin, Yayo Herrero, David Fernàndez i Neus Tomàs, que ens aportaren arguments i pensaments des del periodisme i des de l’activisme polític i social.